special-scheme-of-Modi-government-will-give-salary-for-2 years-in-case-of-job-loss-know-about-atal-beemit-vyakti-kalyaan-scheme- News18 Assam\nচাকৰি গুচি গ'লেও চিন্তা নকৰিব! মোদী চৰকাৰৰ এই আঁচনিৰে ২বছৰলৈকে পাব দৰমহা, জানক কেনেকৈ?\nUpdated:May 12, 2020, 8:11 PM IST\nকোৰোণা সংকটক লৈ দেশৰ অৰ্থনীতি বেয়াকৈ ক্ষতিগ্ৰস্ত হোৱাৰ সময়তে দেশত এনে কোনো উদ্যোগ নাই যি ক্ষতিগ্ৰস্ত হোৱা নাই। চাকৰিক লৈ সংকট প্ৰতিটো উদ্যোগত বিদ্যমান। আপোনাৰো যদি নিজৰ চাকৰিক লৈ সংকটৰ সৃষ্টি হৈছে তেনেহ'লে পঢ়ক এই প্ৰতিবেদন।\nLast Updated: May 12, 2020, 8:11 PM IST\nনতুন দিল্লীঃ কোৰোণা সংকটক লৈ দেশৰ অৰ্থনীতি বেয়াকৈ ক্ষতিগ্ৰস্ত হোৱাৰ সময়তে দেশত এনে কোনো উদ্যোগ নাই যি ক্ষতিগ্ৰস্ত হোৱা নাই। চাকৰিক লৈ সংকট প্ৰতিটো উদ্যোগত বিদ্যমান। কোনো কোম্পানীয়ে মানুহক চাকৰিৰ পৰা উলিয়াইছে আৰু ক'ৰবাত কৰ্মচাৰীৰ দৰমহা কৰ্তন কৰা হৈছে। আপোনাৰো যদি চাকৰিক লৈ সংকটৰ সৃষ্টি হৈছে তেনেহ'লে এই খবৰ আপোনাৰ কাৰণে। দৰাচলতে কেন্দ্ৰ চৰকাৰে এনে এক স্কীম আছে যাৰ জৰিয়তে নিবনুৱা হ'লে কৰ্মচাৰীয়ে ২৪মাহ পৰ্যন্ত বেতন পাই থাকিব। জানক এই আঁচনিৰ বিষয়ে।\nদুবছৰলৈকে আৰ্থিক সাহাৰ্যঃ\nমোদী চৰকাৰে এই আঁচনিৰ নাম দিছে 'অটল বীমিত ব্যক্তি কল্যাণ' ("Atal Beemit Vyakti Kalyaan")। এই আঁচনিৰ অধীনত চাকৰি গ'লে চৰকাৰে আপোনাক দুবছৰ আৰ্থিক সাহাৰ্য প্ৰদান কৰিব। নিবনুৱা ব্যক্তিক বিগত ৯০দিনৰ গড় উপাৰ্জনৰ ২৫শতাংশৰ সমান প্ৰদান কৰা হ'ব। এই আঁচনিৰ লাভ সেইসকল ব্যক্তিয়েহে ল'ব পাৰিব যিসকল ইএছআইচিৰ বীমাৰ অধীনত আৰু দুবছৰৰ অধিক সময় চাকৰি কৰিছে। ইয়াৰ লগতে বেংক একাউণ্টৰ ডাটা বেছৰ সৈতে আধাৰ সংলগ্ন হোৱাটো জৰুৰী।\nআঁচনিৰ কাৰণে এনেকৈ কৰক পঞ্জীয়ন\nযদি আপুনি এই আঁচনিৰ লাভ উঠাব বিচাৰে তেনেহ'লে প্ৰথমে ESICৰ ৱেবছাইটত গৈ অটল বীমিত ব্যক্তি কল্যাণ যোজনাৰ কাৰণে ৰেজিষ্ট্ৰেশ্যন কৰিব লাগিব। অধিক জানিবলৈঃ https://www.esic.nic.in/attachments/circularfile/93e904d2e3084d65fdf7793e9098d125.pdf লিংকত ক্লিক কৰক।\nএইসকল লোকে নাপায় আঁচনিৰ লাভ\nউল্লেখযোগ্য যে, আচৰণগত সমস্যাৰ কাৰণে কোম্পানীৰ পৰা উলিয়াই দিয়া লোকসকলে এই আঁচনিৰ লাভ উঠাব নোৱাৰিব। লগতে অপৰাধী গোচৰ ৰুজু হ'লে বা স্বেচ্ছামূলক অৱসৰ (VRS) লোৱা কৰ্মচাৰীসকলে এই আঁচনিৰ লাভ গ্ৰহণ কৰিব নোৱাৰে।
